
MTÜ-ga Ecomen sõlmitud äriruumi üürilepingust
1. Asjaolud ja menetluse käik
Narva Linnavalitsuse Kultuuriosakonna ja MTÜ Ecomen vahel on 10.10.2007. a sõlmitud äriruumi üürileping nr 2.4-7/2, mille kohaselt anti MTÜ-le Ecomen kasutusse Narvas, Kerese tänav 22 hoones asuvad ruumid tähtajaga 5 aastat Majanduse ja Juhtimise Instituudi õppeprotsessi korraldamiseks. MTÜ Ecomen taotles lepingu tähtaja pikendamist kuni 31.08.2017. a. Taotlus oli vaadatud läbi Narva Linnavalitsuse linnavara komisjonil (26.08.2009. a protokoll nr 8). Võtte arvesse, et Haridus- ja Teadusministeerium plaanib viia ellu koolireformi, mille alusel töötakse Narva linna koolisüsteemi optimeerimiskava, otsustas komisjon arutada antud küsimust 2010. aasta teises kvartalis.
MTÜ Ecomen korduvalt taotles vaadata läbi küsimus lepingu pikendamisest. Taotlus põhjendatakse sellega, et MTÜ Ecomen teostas 2007. aastal nimetatud ruumides remonditöid üldsummas 290,3 tuh krooni ja plaanib jätkata investeeringuid linnavarasse.
Antud küsimus oli vaadatud läbi Narva Linnavalitsuse linnavarakomisjoni 23.09.2009. a istungil, protokolli nr 9 punkt 13. Komisjon otsustas määrata MTÜ-ga Ecomen sõlmitud lepingu tähtajaks 31.08.2017. a Majanduse ja Juhtimise Instituudi õppeprotsessi korraldamiseks ja soovitada Narva Linnavalitsuse Kultuuriosakonnale viia lepingusse sisse kokkulepet ennetähtajalise lepingu ülesütlemise võimalusest juhul, kui Narva linn vajab lepingu objekti seoses ettenägemata asjaoludega, mis on tekkinud äriruumi üürilepingu kehtivusajal.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 60, 60.1, 60.2, 60.3 võib kasutusse andja ja kasutaja eelneval kokkuleppel kasutuslepingut pikendada ainult sellise kasutajaga, kes on nõuetekohaselt täitnud kasutuslepingu tingimusi juhul, kui: 1) lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel; 2) on ilmne, et vara kasutamisest muul viisil ei nähtu linnale olulise kasumi saamist; 3) kasutaja on kavandanud investeerida kasutatavasse varasse remondi teostamise või vara renoveerimise teel. Lõplik otsustus kasutuslepingu pikendamise kohta võetakse vastu tähtajalise lepingu sõlmimisel – korra punktis 5 sätestatud juhtudel. Vastavalt korra punktidele 5, 5.1, 5.1.2 otsustuse linnavara kasutusse andmise kohta võtab vastu kinnisasjade kasutusse andmisel Linnavalitsus kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat.
3. Otsus

3.1 Määrata MTÜ-ga Ecomen, registrikood 80128270, 10.10.2007. a äriruumi üürilepingu nr 2.4-7/2 tähtajaks 31.08.2017. a Majanduse ja Juhtimise Instituudi õppeprotsessi korraldamiseks.
3.2 Narva Linnavalitsuse Kultuuriosakonnal viia lepingusse sisse kokkulepet ennetähtajalise lepingu ülesütlemise võimalusest juhul, kui Narva linn vajab lepingu objekti seoses ettenägemata asjaoludega, mis on tekkinud äriruumi üürilepingu kehtivusajal.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

